
Povodom otvaranja sezone Arheološkog parka Andautonija u Ščitarjevu,
 u organizaciji Arheološkog muzeja u Zagrebu,
 održat će se u nedjelju 27. svibnja 2018.  
manifestacija   Proljeće u Andautoniji i III. Festival eksperimentalne arheologije
  od 12 do 18 sati

U okviru manifestacije posjetitelji će moći razgledati lokalitet i sudjelovati u raznovrsnim radionicama i igraonicama (rimske igre, izrada bula, keramičkih posuda,  uljanica i nakita, klesanje, pisanje, rimska moda, mali arheolozi, gradnja zidova i dr.)  te isprobati rimsku hranu i piće. 
U sklopu programa održat će se radionica govorništva (pod vodstvom Denivera Vukelića)  te predstava Neće grom u Rimljane (umjetničke organizacije Točka na i). 
Predavanja će  održati prof. dr. Ivor Karavanić ( Europa u ledenom dobu) te spisateljica i arheologinja Rujana Jeger (Najstariji ukop ljudi sa psom - ljubimac ili nešto više?)
U suradnji s Centrom za eksperimentalnu arheologiju (CEXA) ove godine organizira se i III. Festival eksperimentalne arheologije: SINERGIJA DISCIPLINA. Saznajte sto je to arheološki eksperiment, eksperimentirajte s nama!
U  Interpretacijskom centru moći će se razgledati izložba Rimski mirisi, a posjetitelji će i sami moći izraditi uljne parfeme od sastojaka koje su koristili i Rimljani. 

Tijekom manifestacije ulaz u Arheološki park je besplatan za sve posjetitelje, a dobrodošli su i kućni ljubimci. Sadržaji su prilagođeni slijepim i slabovidnim osobama te osobama s drugim oblicima invaliditeta, a organiziran je i  besplatan prijevoz iz Zagreba za Ščitarjevo (Zrinjevac-kod meteorološkog stupa).:  
Termini: 
11.30 Zagreb-Ščitarjevo
12.30 Zagreb-Ščitarjevo
14.30 Ščitarjevo-Zagreb
15.00 Zagreb –Ščitarjevo
15.30 Ščitarjevo-Zagreb
18.00 Ščitarjevo-Zagreb

PROGRAM – 27. svibanj 2018.
PROLJEĆE U ANDAUTONIJI:

Od 12 do 18 sati- radionice, igraonice, pričamo priče, rimska hrana

Od 13 do 14 sati -  Putovanje u umijeće govorenja rimskim stilom- radionica govorništva (pod vodstvom Denivera Vukelića)

14 sati-  predstava Neće grom u Rimljane ( „Točka na i“-redateljica: Iva Srnec, izvođači:  Sanja Crljen, Igor Hamer, Davor Kovač)

16 sati - predavanje „pod trešnjom“:  
prof. dr. Ivor Karavanic: Europa u ledenom dobu 
i
Rujana Jeger: Najstariji ukop ljudi sa psom - ljubimac ili nešto više?  
(o najstarijem ukopu ljudi sa psom iz Bon Oberkassela od prije 14 200 godina)
 

III. FESTIVAL EKSPERIMENTALNE ARHEOLOGIJE : SINERGIJA DISCIPLINA – od 12 do 18 sati
U organizaciji Centra za eksperimentalnu arheologiju (CEXA)
Stručna suradnja ostvarena je sa Sveučilištem u Zagrebu; Tekstilno- tehnološkim fakultetom, Filozofskim fakultetom i Hrvatskom udrugom za boje (HUBO)

Eksperimentirajte s nama!

1. OD NITI DO TKANINE : arheološki artefakt & etnološka analogija (Tena Karavidović, Branka Tomić)
Predenje sirove vune –  kako nastaju niti?                                 
Tehnike tkanja – kako nastaje tkanina? 
TKALARIJE - radionica izrade tkanih predmeta uz pomoć rekonstrukcija rimskodobnih alatki za tkanje i tehnika ručnog tkanja

2. PRAPOVIJESNO LONČARSTVO – interdisciplinarnost & eksperiment (Andreja Kudelić)
Od gline do keramike – tehnike izrade keramičkih posuda 

3. PRIRODNI PIGMENTI I BOJENJE TKANINA – arheološki eksperiment & tekstilna kemija (Dora Štefanec, Ana Sutlović, Tena Karavidović)
Boje jedne biljke – kako prisutnost metala utječe na boju tkanine?
Keramičke pintadere – čemu su mogle služiti?
PRAPOVIJESNI (O)TISAK – radionica otiskivanja motiva na tkaninu uporabom replika keramičkih pintadera 

4. IZRADA ORUĐA IZ STARIJEG KAMENOG DOBA (Ivor Karavanić)      
5. KAMENA SJEKIRA  (Mario Bodružić, Dalibor Branković)   
    Tehnike izrade kamenih sjekira i dlijeta  

6. TEHNIKE IZRADE PREDMETA OD DRVA (Ivan Volarević)       
Tehnika izrade predmeta od drva na rekonstrukciji  rimskodobne ručne  tokarilice na luk (lat. tornus)

7. METODE PALJENJA VATRE  (Niko Romac) 
paljenje vatre pomoću različitih tehnika 

